## 

**Yelo Bank ASC üçün** **Çöl reklam işlərinə dair Texniki tender elanı**

**Təklif Sorğusu**

**(Texniki Tender)**

**Tenderin Predmeti:** Çöl reklam

PR No / Satınalma Tələbnaməsi:Brend İdarəedilməsi Departamentindən daxil olan sorğuya əsasən Çöl reklam işlərinə dair

Təqdim edilib: 17/06/2025

Bakı şəhəri, H.Zərdabi prospekti 81K, AZ 1122

Əlaqə nömrəsi.:( + 994 12) 981

**1. Texniki tenderin keçirilməsinə dair ümumi müddəalar**

“Yelo Bank” ASC (bundan sonra -Sifarişçi) bu məktubu alacaq təchizatçını (bundan sonra -Tender İştirakçısı “Çöl reklam” **işlərinə dair** elan edilmiş Texniki tenderdə Sifarişçi tərəfindən qeyd edilən parametrlərə əsasən hazırlanmış öz nümunə təklifini təqdim etməyə dəvət edir. Texniki tender aşağıdakı şərtlər əsasında aparılacaqdır:

* Texniki tenderdə **qiymət təqdim edilmir**:
* Təqdim ediləcək nümunələr 01 saylı Əlavədə qeyd edilmiş tələb və standartlarına əsasən hazırlanmalı və unikallaşdırılmalıdır;
* Təqdim ediləcək nümunə ödənişli əsaslarla hazırlandığı təqdirdə , sifariçi ilə öncədən razılaşdırılmalıdır. **Əks halda, sifarişçi tərəfindən heç bir ödəniş həyata keçirilmir.**
* Sifarişçinin tələblərinə cavab verən nümunələr seçilmiş hesab ediləcəkdir;
* Seçilmiş nümunələri hazırlayan Tender iştirakçısı Maliyyə Tenderində iştirak etmək hüququ əldə edir;
* Maliyyə tenderinə qatılmaq və “Çöl reklam” işləri ilə bağlı qiymət təklifləri göndərilməsi ilə əlaqədar, Sifarişçi tərəfindən Tender elanı barədə yalnız, secilmiş Tender iştirakçıları məlumatlandırılacaqdır;
* Maliyyə tenderində seçim meyarı, qiymət, zəmanət (kənar müdaxilələr xaric olmaqla) və hazırlanma müddəti (15 iş günündən çox olmayaraq ) üzərindən ediləcəkdir, Bu meyarlara cavab verən ən uyğun təchizatçı Tenderin qalibi hesab ediləcəkdir;

1. Tender İştirakçıları tərəfindən nümunələr 2.1-ci maddədə göstərilmiş cədvəldə qeyd edilən tarix aralığında hazırlanaraq Sifarişçinin ünvanına təqdim edilməlidir:
   1. Əsas icra tarixləri üçün təyin olunmuş vaxt aralığı aşağıda qeyd edilmişdir:

|  |  |  |
| --- | --- | --- |
| № | **Çöl reklam reklam işlərinin hazırlanmasına dair** | **Müddət** |
| 1 | Tender elan edilmə tarixi | 16.07.2025 |
| 2 | Tender İştirakçıları tərəfindən sualların təqdim edilməsi,mövcud olan nümunələrə baxış keçirilməsi və s. kimi eyniləşdirmə ilə əlaqədar olan mərhələ | 23.07.2025  (tarixədək) |
| 3 | Sifarişçi tərəfindən sualların cavablandırılması | 25.07.2025 |
| 4 | Texniki Tender tələbi üzrə hazırlanmış nümunələrin Sifarişçinin ünvanına təqdim edilməsi. | 11.08.2025 |
| 5 | Təqdim edilmiş nümunələrin seçimi və dəyərləndirilməsi son tarix | 15.08.2025 |

* 1. Təqdim edilmiş nümunə, Tender iştirakçısına məxsus hesab edilir.
  2. Tenderlə əlaqədar bütün suallar və izahatlar yazılı formada olmalı və Sifarişçinin nümayəndəsinin Elektron poçt ünvanına yuxarıda qeyd edilən tarixlər nəzərə alınaraq təqdim edilməlidir.
  3. Yalnız aşağıda qeyd edilən şəxslər Sifarişçinin nümayəndəsi hesab edilir və yalnız həmin şəxslərə məxsus aşağıda qeyd edilən elektron poçt ünvanına təqdim edilmiş əsas tutulacaqdır:
     1. “**Yelo Bank” ASC**

Kimə: Nail Azizov

E-poçt: [nail.azizov@yelo.az](mailto:nail.azizov@yelo.az)

Mobil: +994552046196

və

Surəti: Rashad Shukurov

E-poçt: [rshukurov@yelo.az](mailto:rshukurov@yelo.az)

Mobil: +994556700027

**3. Üçüncü şəxslərlə münasibətlərdə alıcının tətbiq etdiyi əsas prinsiplər**

**3.1. Sifarişçinin (Alıcının) Siyasəti:**

Alıcının siyasəti “Yelo Bank” ASC-nin Korporativ Davranış Məcəlləsinə (bundan sonra -Davranış Məcəlləsi) əsaslanır. Davranış Məcəlləsinə uyğun olaraq aşağıdakılar tətbiq edilir:

• “Yelo Bank” ASC-nin obyektivliyinin qorunması:

Üçüncü şəxslər tərəfindən göstərilən hər hansı təzyiq Bankın işgüzar obyektivliyinə və qərar qəbul etmə prosesinə təsir göstərməyəcəkdir.

• Tender prosesində əsas prinsiplər:

Tender iştirakçıları Davranış Məcəlləsinə uyğun olaraq bərabər və ədalətli imkanlara malikdir.

• Uyğunsuz davranış halında tədbirlər:

Tender iştirakçıları siyahısına daxil edilmək və ya satınalma sifarişinə dair əlverişli şərtlər əldə etmək məqsədilə hədiyyələrin, payların, ödənişlərin, borcların və ya digər xidmətlərin təklif edilməsi və ya əldə edilməsi, habelə satınalma sifarişini əldə etmək üçün hər hansı peşkəş və ya əlverişli şərt təklif edilməsi qadağandır. Bu cür hallar aşkar edildiyi təqdirdə aşağıdakı tədbirlər görülür:

- Tender iştirakçısına növbəti tenderlərdə iştirak imtina edilir və o, kvalifikasiyadan kənarlaşdırılır;

- Belə iştirakçının gələcək tenderlərdə iştirak etməsi qəti şəkildə rədd edilir.

**Qeyd:** Alıcı, qüvvədə olan qanunvericilik və satınalma sifarişinin şərtlərinə əsasən, mövcud hüquq müdafiə vasitələrindən tam şəkildə istifadə etmək hüququna malikdir. Bu vasitələrə, lakin yalnız bunlarla məhdudlaşmadan, öhdəliklərin yerinə yetirilməməsi səbəbindən müqavilənin birtərəfli qaydada xitam verilməsi, zərərin ödənilməsi və digər qanuni tədbirlərin görülməsi daxildir.

**4. Məxfilik**

4.1. Bu sənəd yalnız tender təklifinin hazırlanması və təqdim edilməsi məqsədilə Tender İştirakçısına göndərilir. Tender İştirakçısı sənəddə qeyd olunmuş bütün məlumatları məxfi saxlamalı və heç bir halda hər hansı məlumatı üçüncü tərəfə açıqlamamalıdır.